6.De belgiske myndigheder indgav ansøgningen i medfør af interventionskriteriet i artikel 4, stk. 2, der fraviger kriterierne i artikel 4, stk. 1, litra b), i EGF-forordningen, som forudsætter mindst 500 arbejdstagere, der afskediges over en periode på ni måneder, i virksomheder, der er aktive inden for den samme økonomiske sektor i en hovedgruppe i Nace rev. 2, og som befinder sig i en region eller to sammenhængende regioner på NUTS 2-niveau i en medlemsstat. Der var 488 afskedigelser i NUTS 2-regionen Hainaut (B32).

4.De belgiske myndigheder indgav ansøgning EGF/2015/012 BE/Hainaut Machinery den 17. december 2015, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen inden for to uger fra datoen for indgivelsen af ansøgningen og anmodede de belgiske myndigheder samme dato om supplerende oplysninger. Der blev indsendt supplerende oplysninger inden for seks uger efter anmodningen. Den frist på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne, for at der kan ydes økonomisk støtte, udløber den 5. maj 2016.

Dato for kvittering for modtagelse af ansøgningen

3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for økonomisk EGF-støtte er opfyldt.

1.De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006 ("EGF-forordningen").

3.2.3.Beregning af afskedigelser og aktivitetsophør

8.Afskedigelserne i referenceperioden er blevet beregnet som følger:

–44 fra den dato, hvor arbejdsgiveren i medfør af bestemmelserne i artikel 3, stk. 1, i Rådets direktiv 98/59/EF skriftligt underrettede den kompetente offentlige myndighed om de planlagte kollektive afskedigelser. De belgiske myndigheder bekræftede forud for datoen for afslutningen af Kommissionens vurdering, at disse 44 afskedigelser faktisk har fundet sted.

–438 fra den dato, hvor arbejdsgiveren giver den enkelte arbejdstager meddelelse om afskedigelse eller opsigelse af arbejdstagerens ansættelseskontrakt

–6 fra den dato, hvor ansættelseskontrakten faktisk opsiges eller udløber.

3.2.4.Støtteberettigede modtagere

9.Det samlede antal støtteberettigede modtagere er på 488.

3.2.5.Sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen

10.Til støtte for, at der findes en sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen, anfører Belgien, at EU-handelen med maskiner til bygge- og anlægssektoren i de seneste år har været genstand for alvorlige forstyrrelser. Det har haft en negativ indvirkning på rentabiliteten i Europa af de tre virksomheder, der alle er specialiseret i produktion af komponenter og/eller samling af maskiner, som anvendes i byggesektoren. Den sektor, der berøres af forslaget, er karakteriseret ved markedsnære produktionsanlæg. Derfor producerer de tre virksomheder hovedsageligt til det europæiske marked. På grund af faldende offentlige og private investeringer i infrastruktur er efterspørgslen efter produkter, der produceres af de tre virksomheder, faldet i overensstemmelse hermed. Produktionen af maskiner til bygge- og anlægssektoren i Europa er faldet fra 212 028 enheder i 2007 til 116 461 enheder i 2014, hvilket er et fald i produktionen på 45,1 %. Resultatet har været et dramatisk tab af markedsandele for de europæiske producenter. Samtidig er priserne på stål i Europa steget betydeligt. Reducerede stordriftsfordele og stigende enhedsomkostninger har ført til et tab af konkurrenceevnen for de europæiske anlæg. Dette fald i konkurrenceevnen har ført til udflytning til tredjelande af en betydelig produktionskapacitet (navnlig asiatiske anlæg har haft gavn af denne udvikling).

11.Hidtil har sektoren for "Fremstilling af maskiner og udstyr i.a.n" været genstand for 14 EGF-ansøgninger, hvoraf 8 var baseret på handelsrelateret globalisering og 6 på den globale finansielle og økonomiske krise.

3.2.6.Begivenheder, der gav anledning til afskedigelserne og til aktivitetsophør

12.Den vigtigste begivenhed, der har givet anledning til disse afskedigelser, er meddelelsen fra Caterpillar Belgium S.A. den 23. februar 2013 om at indlede en kollektiv afskedigelsesprocedure på virksomhedens anlæg i Gosselies. De fleste af de 1 399 berørte arbejdstagere, var omfattet af den første EGF-ansøgning vedrørende afskedigelser hos virksomheden. Det nuværende forslag omfatter de resterende 169 arbejdstagere på anlægget. Carwall S.A., som er en hovedleverandør af førerhuse for Caterpillar Belgium S.A., har oplevet en faldende efterspørgsel efter virksomhedens produkter, hovedsagelig på grund af færre ordrer fra Caterpillar og blev tvunget til at indskrænke produktionen i overensstemmelse hermed. Den tredje virksomhed, der er berørt af dette forslag, Doosan S.A., fremstiller gravemaskiner. En faldende efterspørgsel efter virksomhedens produkter i Europa førte til beslutningen om at lukke et produktionsanlæg i Frameries og forsyne det europæiske marked fra produktionsanlægget i Sydkorea.

3.2.7.Afskedigelsernes forventede virkning på økonomien på lokalt, regionalt og nationalt plan og på beskæftigelsen

13.Virkningen af afskedigelserne på den lokale og regionale økonomi og på beskæftigelsen forventes at være betydelige. Hainaut befinder sig i en vanskelig arbejdsmarkedssituation med en beskæftigelsesfrekvens på 52,7 % (9,2 procentpoint lavere end det nationale gennemsnit) og en arbejdsløshedsprocent på 14,5 % (5,9 procentpoint højere end det nationale gennemsnit). Fremstillingsindustrierne har især lidt i Hainaut-regionen med et fald i beskæftigelsen i sektoren på 15,3 % mellem 2007 og 2012 alene i Charleroi-området. Denne situation vanskeliggøres endnu mere af det forhold, at hele fremstillingsindustrien har reduceret sin produktion i Vallonien med tab af 1 236 arbejdspladser i 2013 og 1 878 arbejdspladser i 2014. Den offentlige arbejdsformidling i området har også registreret et betydeligt fald i ledige stillinger på 13 % siden 2012. Arbejdsmarkedet i Hainaut-regionen er desuden kendetegnet ved en høj andel af dårligt kvalificeret arbejdskraft (lidt over halvdelen af de jobsøgende i Hainaut har ingen gymnasial uddannelse). Indskrænkningen af produktionen inden for fremstillingsindustrien som helhed vil gøre det vanskeligt for målgruppen i denne ansøgning at finde tilsvarende beskæftigelse, og det vil uden tvivl være nødvendigt med en opkvalificering.

3.2.8.Redegørelse for de usædvanlige omstændigheder, der ligger til grund for, at ansøgningen kan antages

14.På trods af at der fandt færre end 500 afskedigelser sted i referenceperioden på ni måneder, gør Belgien gældende, at denne ansøgning ikke desto mindre bør sidestilles med en ansøgning i henhold til artikel 4, stk. 1, litra b), i EGF-forordningen på grund af ekstraordinære omstændigheder i form af en alvorlig indvirkning på beskæftigelsen og den lokale, regionale eller nationale økonomi. Andre arbejdstagere fra en af de virksomheder, der er berørt af denne ansøgning, nemlig Caterpillar Belgium S.A., var mål for en tidligere ansøgning (EGF/2014/011 BE/Caterpillar), som i øjeblikket er under gennemførelse. Den nuværende ansøgning anses for at være en opfølgning af den første ansøgning i forbindelse med masseafskedigelser i Caterpillar Belgium S.A, idet den er en del af den samme kollektive afskedigelsesprocedure. De tre virksomheder, der er berørt af denne ansøgning, er vigtige aktører i regionen inden for fremstilling af maskiner til bygge- og anlæg og tegner sig for 72 % af arbejdspladserne på dette område. Desuden er 12,3 % af arbejdsstyrken i de pågældende regioner beskæftiget i fremstillingsindustrien, hvor der er konstateret et fald i beskæftigelsen på 8 procentpoint siden 2007. De særlige omstændigheder i forbindelse med denne sag er blevet styrket af henvisningen til den ugunstige situation på arbejdsmarkedet i denne region, hvilket afspejles i en lavere beskæftigelsesfrekvens end gennemsnittet, den høje andel af dårligt kvalificeret arbejdskraft og den høje andel af langtidsledighed på 39,0 % af den samlede ledighed i Hainaut-regionen.

3.3.Støttemodtagere og de foreslåede foranstaltninger

3.3.1.Støttemodtagere

15.Det anslåede antal afskedigede arbejdstagere, der forventes at deltage i foranstaltningerne, er på 488. Fordelingen af disse på køn, nationalitet og aldersgruppe er som følger: